stanford-oval/wikipedia huggingface dataset:
Uusi antikapitalistinen puolue

| Nouveau Parti anticapitaliste |
| --- | --- |
  
Perustettu:  2009
Johto:   Olivier Besancenot 
Ideologia:  antikapitalismi vasemmistolaisuus
Kansanedustajia:  0
Europarlamentaarikkoja:  0
Aluehallinto:  4
Kotisivu:  http://www.npa2009.org/
Infobox OKNimi-testi OK: 
Nouveau Parti anticapitalisten kannattajia palkkauudistuksen vastaisissa mielenosoituksissa Ranskassa vuonna 2010.
Nouveau Parti anticapitaliste (suom. Uusi antikapitalistinen puolue) on ranskalainen vuonna 2009 perustettu poliittinen puolue. Puolue luonnehtii itsensä vasemmistolaiseksi ja antikapitalistiseksi. Puolue ajaa myös muun muassa rasismin vastaisuutta ja feminismiä. Puolueen edustamaa vasemmistolaisuutta on kuvailtu trotskilaisuudeksi ja äärivasemmistolaisuudeksi. Puolueen edustajana toimii Olivier Besancenot.
Puoluetta kohtaan on esitetty kritiikkiä esimerkiksi siksi, että vuoden 2010 aluevaaleissa puolueella oli ehdokkaana burkaan pukeutunut nainen. Tätä pidettiin vääryytenä, sillä puolue väittää ajavansa feminismiä.
Uraanirikaste

Uraanirikastetta
Uraanirikaste (myös keltakakku tai urania, engl. yellowcake) on suurimmaksi osaksi triuraanioktaoksidia U3O8, joka erotellaan uraanimalmista jauhamalla ja kemiallisella käsittelyllä. Uraani liuotetaan sivukivestä erilleen yleensä hapon avulla ja tämän jälkeen rikastetaan kemiallisesti erilaisten liuottimien avulla. Lopuksi uraani saostetaan ja jäljelle jää keltakakku, joka nimensä mukaisesti on perinteisesti keltaista tai nykyään vihertävää tai harmaata uraanioksidijauhetta. Mahdollinen keltainen väri aiheutuu ammoniumdiuranaatista ((NH4)2U2O7) ja natriumdiuranaatista (Na2U2O7). Uraanirikastetta käytetään uraanin väkevöintiin tarvittavan uraaniheksafluoridin (UF6) tuotannon raaka-aineena. Uraanirikasteesta voidaan tuottaa suoraan polttoainetta luonnonuraanilla toimiville reaktorityypeille. Eniten uraanirikasteessa on triuraanioktaoksidia U3O8, mutta myös muita uraanin oksideja.
Aiheesta muualla

Malmista ydinpolttoaineeksi Geologian tutkimuskeskus.  5.11.2014. Arkistoitu 5.11.2014. Viitattu 12.6.2020.
United Media

United Media oli yhdysvaltalainen E. W. Scripps Companyn omistama syndikaatti, joka levitti sisältöä sanomalehtiin. Sen tunnetuin osa oli United Feature Syndicate eli United Features, joka oli yksi johtavia sarjakuvasyndikaatteja.
Yhtiön toiminta käynnistyi 1900-luvun alussa ja se myi sisältöä alkujaan vain Scripps-yhtymän lehdille, mutta alkoi pian myydä sitä myös ulkopuolisille. United Features levitti monia tunnettuja sarjakuvia, kuten Tenavat, Karvinen, Ulla, Dilbert, Ferd’nand, Helmiä sioille, Marmaduke, Aidan takaa ja Vastakarvaan. United Features myi vuonna 2010 eräiden menestyneimpien sarjojensa, mukaan lukien Tenavien oikeudet Iconix Brand Groupille. Vuonna 2011 kaikkien United Median sisältöjen ja 150 sarjakuvan levitys myytiin kilpailevalle Universal Uclick -syndikaatille. Kauppa astui voimaan 1. kesäkuuta 2011, jolloin yhtiön toiminta päättyi.
Aiheesta muualla

Michael Cavna: RIP, UNITED MEDIA: A century-old syndicate closes its historic doors (englanniksi) Washington Post 1.7.2011.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:United Media
Käännös suomeksi
Uikujärvi

Uikujärvi on:
Uikujärvi eli Vygozero, järvi Karjalan tasavallassa
Uikujärvi eli Valdai, maalaiskunta ja sen keskustaajama Karjalan tasavallassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Uikujärvi”, voi hakea sivunnimihaulla, laajalla sivunnimihaulla tai tekstihaulla.
Valamir

Valamir (k. 468 tai 469) oli Pannonian ostrogoottien kuningas. Valamir oli kuningas Vandalariuksen poika, ja häntä pidettiin kaikkien Pannonian ostrogoottien kuninkaana. Hän jakoi kuninkuuden veljiensä Theodemirin ja Vidimirin kanssa. Valamir hallitsi valtakunnan itäisiä osia.
Veljekset seurasivat hunneja Galliaan vuonna 451, ja Valamir komensi ostrogoottien joukko-osastoa Katalaunien kenttäin taistelussa. Vuonna 456 Valamir torjui hunnien hyökkäyksen ja pakotti nämä vetäytymään Dniepr-joelle. Vuonna 467 tai 468 hän onnistui torjumaan uuden hunnien iskun lähellä nykyistä Belgradia. Valamir kuoli kuitenkin seuraavana vuonna hunnien seuraavassa hyökkäyksessä.
Tähdet kertovat, komisario Palmu (kirja)

| Tähdet kertovat, komisario Palmu |
| --- | --- |
Kirjailija:  Mika Waltari
Kieli:  suomi
Genre:  rikoskirjallisuus
Kustantaja:  WSOY
Julkaistu:  1962
Sivumäärä:  254
Sarja: Komisario Palmu
Edeltävä:  Komisario Palmun erehdys
Löydä lisää kirjojaKirjallisuuden teemasivulta
Tähdet kertovat, komisario Palmu on Mika Waltarin kirjoittama salapoliisiromaani vuodelta 1962. Kirja kuuluu Komisario Palmu -sarjaan ja on sen kolmas ja samalla viimeinen kirja.
Juoni

Helsingin Tähtitorninmäeltä löytyy eräänä syksyisenä aamuna ruumis. Aluksi se vaikuttaa puliukon ruumiilta, mutta tarkemmissa tutkimuksissa paljastuukin jotain muuta. Kuollut mies on entinen antikvariaatin pitäjä Fredrik Nordberg, joka on ollut Tähtitorninmäellä katselemassa tähtiä kaukoputkellaan. Aluksi epäilyt kohdistuvat nuorisojengiin, lättähattuihin, mutta he osoittautuvat syyttömiksi. Nordberg on nähnyt kaukoputkellaan murhan, ja alkanut kiristää murhaajaa.
Poliisimies Toivo Virta on lukenut tuomariksi ja toimii viransijaisena rikospoliisin päällikkönä ja komisario Palmun esimiehenä. Palmu, Virta ja etsivä Kokki alkavat tutkia omituista murhaa, joka johtaa heidät Helsingin hienostopiirien salaisuuksiin ja juonitteluihin.
Sovitukset

Kirjasta on tehty Matti Kassilan ohjaama elokuva Tähdet kertovat, komisario Palmu (1962). Suunnitteilla on myös teatteriversio, jonka ohjaa Joel Elstelämilloin?.
United Nations Youth Associations Network

| United Nations Youth Associations Network |
| --- | --- |

Perustettu:  5.8.2011
Päämaja:  Wien, Itävalta
Jäsenet:  14 jäsentä   2 tarkkailijajäsentä  (lokakuussa 2013)
Aiheesta muualla
Sivusto
Infobox OKNimi-testi OK: 
Kansainvälinen YK-nuorisojärjestöjen verkosto United Nations Youth Associations Network (UNYANET) perustettiin Wienissä 5.8.2011. Verkoston jäseniä ovat Itävallan, Norjan, Saksan, Suomen ja Sveitsin YK-nuorisojärjestöt sekä Espanjan, Serbian, Slovenian, Turkin ja Venäjän YK-liittojen nuoriso-osastot.
Kausina 2011-2012 ja 2012-2013 puheenjohtajuus jakautui Sveitsin Daniel Hardeggerin ja Itävallan Michael Klampflin kesken. Kaudella 2013-2014 Hardegger jättäytyi pois ja hänen tilalleen valittiin saksalainen Tjalke Weber. Verkoston johtoryhmä koostuu projektijohtajista, jotka valitaan kausittain.
UNYANETin tavoitteena on helpottaa hankesuunnittelua ja hankkeiden toteuttamista sekä tiedon, kokemusten ja resurssien jakamista. UNYANET tähtää myös yhteisen YK-nuorison identiteetin muodostamiseen verkoston jäsenten keskuudessa. Verkosto toteuttaa tavoitteitaan paitsi säännöllisillä jäsenkokouksilla myös erilaisilla hankkeilla, jotka toteutetaan kansainvälisissä työryhmissä. UNYANET edistää yhteistyötä jäsenjärjestöjensä, YK:n ja muiden kansainvälisten järjestöjen välillä tarjoamalla foorumin yhteistyöehdotuksilla ja hankeideoille. UNYANETin projekti UNYANET Advice tukee YK-nuorisojärjestön perustamista maissa, joissa sellaista ei vielä ole.
UNYANETin yhteistyökumppaneita ovat mm. Adobe, UNDPI sekä YK:n viestintäkeskukset UNIS Vienna ja UNIS Geneva.
Aiheesta muualla

UNYANET (Arkistoitu – Internet Archive)
Suomen YK-nuoret
Espanjan YK-liiton nuoriso-osasto
Itävallan YK-nuorisojärjestö
Norjan YK-nuorisojärjestö
Saksan YK-nuorisojärjestö
Serbian YK-liiton nuoriso-osasto
Slovenian YK-liiton nuoriso-osasto
Sveitsin YK-nuorisojärjestö
Turkin YK-liiton nuoriso-osasto
Venäjän YK-liiton Tyumenin nuoriso-osasto (Arkistoitu – Internet Archive)
Uikujärvi (järvi)

| Uikujärvi |
| --- | --- |
 Uikujärvi satelliittikuvassa
Valtiot:  Venäjä 
Paikkakunta:  Segežan piiri
Koordinaatit:  63°37′00″N, 34°42′00″E
Vesistöalue ja valuma-alueen tietoja
Laskujoki:  Uikujoki
Mittaustietoja
Pinnankorkeus:  89 m
Pituus:  89,2  km
Leveys:  23,5  km 
Pinta-ala:  1 285 km²
Tilavuus:  6,5  hm3 
Suurin syvyys:  40  m 
 fiUikujärvi 
Uikujärvi (ven. Озеро Выгозеро, Ozero Vygozero) on suuri järvi ja Vienanmeren–Itämeren kanavan säännöstelyallas Maaselän kannaksella Segežan piirissä Karjalan tasavallassa Venäjällä.
Uikujärven pinta-ala on 1 285 km² ja sen pinta on 89 metriä meren pinnan yläpuolella. Uikujärvellä on pituutta noin 70 kilometriä ja leveyttä noin 24 kilometriä. Saaria on yhteensä 529, joiden yhteispinta-ala on 126 km². Uikujärven pääaltaasta työntyy etelään kaksi suurta lahtea. Uikujärveen laskevista joista suurimmat ovat kaakosta tuleva Ylä-Uikujoki sekä lännestä Seesjärvestä tuleva Sekehenjoki ja Ontajärvestä tuleva Ontajoki. Uikujärvi laskee Ala-Uikujokea pitkin Vienanmeren Äänislahteen Sorokan kohdalla.
Nykyinen Uikujärvi syntyi, kun Vienanmeren ja Äänisen välisen vedenjakaja-alueen vedet padottiin Vienanmeren-Itämeren kanavan rakennustöiden yhteydessä. Sen johdosta entinen Uikujärvi ja useat pienemmät järvet sen ympäristöstä yhdistyivät yhdeksi isoksi järveksi. Vedenpinnan nousun vuoksi useita kyliä (muun muassa Koikinitsa, Tikonitsa, Haapajärvi, Vuosmosalmi ja Uikujärvi) jäi vedenpinnan alapuolelle. Järven pinta-ala ennen patoamista oli 766 km².
Uikujärven länsirannalla on Segežan kaupunki ja Vojatsun kaupunkityyppinen taajama. Lisäksi järven rannoilla on Maiguban, Polgan, Uikujärven, Vosmovaaran, Telokan, Meri-Maaselän ja Petrovo-Jamin kylät. Järvellä harjoitetaan kalastusta, joka tuottaa muun muassa lahnaa, muikkua, siikaa ja madetta.
Valamo (täsmennyssivu)

Valamo voi tarkoittaa seuraavia asioita:
Valamo, keskellä pohjoista Laatokkaa sijaitseva saari ja saaristo Sortavalan kuntapiirissä, Venäjän Karjalan tasavallassa
Valamon luostari, ortodoksiluostari
Valamon luostari, Heinävedellä vuodesta 1940 toiminut ortodoksinen luostari
Valamon luostari, Valamon saaressa vuoteen 1940 ja vuodesta 1990 toiminut ortodoksiluostari
sukunimenä:
Alarik Valamo, suomalainen rumpali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Valamo”, voi hakea sivunnimihaulla, laajalla sivunnimihaulla tai tekstihaulla.
Valamiehet

| Valamiehet> Runaway Jury |
| --- | --- |

Ohjaaja:  Gary Fleder
Käsikirjoittaja:   Brian Koppelman  David Levien  Rick Cleveland  Matthew Chapman 
Perustuu:  John Grishamin romaaniin
Tuottaja:   Gary Fleder  Christopher Mankiewicz  Arnon Milchan 
Säveltäjä:  Christopher Young
Kuvaaja:  Robert Elswit
Leikkaaja:  William Steinkamp
Pääosat:   John Cusack  Gene Hackman  Dustin Hoffman  Rachel Weisz 
Valmistustiedot
Valmistusmaa:  Yhdysvallat
Tuotantoyhtiö:  20th Century Studios
Levittäjä:  20th Century Studios Netflix
Ensi-ilta:  2003
Kesto:  130 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Valamiehet (Runaway Jury) on vuonna 2003 ensi-iltansa saanut Gary Flederin ohjaama yhdysvaltalainen jännityselokuva, jonka pääosissa näyttelevät John Cusack, Gene Hackman, Dustin Hoffman ja Rachel Weisz.
Täytyy muistaa (tapaus Foliosurmat)

| ”Täytyy muistaa (tapaus Foliosurmat)” Absoluuttinen Nollapiste |
| --- | --- | --- |

Singlen tiedot
 Albumilta: Seitsemäs sinetti
 Äänitetty : Tampereen Ylioppilasteatteri Tyynyn kääntöpuoli
 Julkaistu: 29. elokuuta 2003
 Formaatti: CDS
 Tekijä(t): Liimatta, Lääkkölä (säv.) Liimatta, Krutsin (san.)
 Tuottaja(t): Absoluuttinen Nollapiste
 Tyylilaji: rock
 Kesto: 03.41
 Levy-yhtiö: Johanna Kustannus
Listasijoitukset
  15.
Absoluuttisen Nollapisteen muut singlet
| ”Mustaa ei ole” 2003 | ”Täytyy muistaa (tapaus Foliosurmat)” 2003 | ”Jarrutan” 2004 |
Täytyy muistaa (tapaus Foliosurmat) on Absoluuttisen Nollapisteen kappale ja järjestyksessään toinen single yhtyeen seitsemänneltä albumilta Seitsemäs sinetti. Se julkaistiin 29. elokuuta 2003 levymerkillä Johanna Kustannus.
Single debytoi Suomen virallisen listan sijalla 16, ja nousi seuraavalla listaviikollaan sijalle 15.
Kappaleet

Täytyy muistaa (tapaus Foliosurmat) – 4.11 (säv. Liimatta, Lääkkölä, san. Liimatta, Krutsin)
050703 – 0.53 (säv. Otsala)
Tasan viikko bileisiin (silmukka kiristyy) – 5.39 (säv. Lääkkölä, Otsala, Krutsin, Hast, san. Liimatta)
Ville Jolanki soittaa saksofonia kappaleessa Tasan viikko bileisiin.
Aiheesta muualla

Täytyy muistaa (tapaus Foliosurmat)
Täyttä hepreaa

”Täyttä hepreaa” on suomen kielessä käytetty metafora jostain, mikä on täysin käsittämätöntä. Sen alkuperä voi olla latinankielisessä fraasissa  "Graecum est; non legitur" ('se on kreikkaa, sitä ei voi lukea').
Uusi eurooppalainen vasemmistofoorumi

Uusi eurooppalainen vasemmistofoorumi (engl. New European Left Forum, NELF) on vuonna 1991 perustettu eurooppalaisten vasemmistopuolueiden verkosto, joka kokoontuu kahdesti vuodessa. NELF ei tee sitovia päätöksiä eikä sillä ole pysyviä elimiä.
NELF perustettiin sosialististen maiden romahdettua, kun vasemmisto etsi uusia yhteistyön muotoja. Monet toimintaan osallistuvat puolueet ovat sittemmin liittyneet myös Euroopan vasemmistopuolueeseen ja/tai GUE/NGL-ryhmittymään.
NELF:n yhteydessä toimii naisverkosto, josta 2007 muodostettiin NELF:n alaisuudessa toimiva työryhmä. Naisverkosto on järjestänyt myös omia erillisiä tapaamisia. NELF on tehnyt yhteistyötä nuorisojärjestöjen European Network of Democratic Young Left -yhteenliittymän (ENDYL) kanssa.
Foorumin jäsenpuolueet järjestävät tapaamiset vuorotellen. Ensimmäisen kerran vasemmistopuolueet kokoontuivat marraskuussa 1991 Madridissa; Espanjan Yhdistynyt vasemmisto oli keskeinen aloitteentekijä verkostoa perustettaessa. NELF:n suomalainen jäsenpuolue Vasemmistoliitto järjesti tapahtuman viimeksi vuonna 2007.
Jäsenpuolueet

| valtio | puolue |
| --- | --- |
Alankomaat: Sosialistinen puolue Vihreä vasemmisto
Espanja: Iniciativa per Catalunya Yhdistynyt vasemmisto
Italia: Italian kommunistien puolue Partito della Rifondazione Comunista
Kreikka: Synaspismos
Norja: Sosialistinen vasemmistopuolue
Ranska: Ranskan kommunistinen puolue
Ruotsi: Vasemmistopuolue
Saksa: Vasemmisto
Suomi: Vasemmistoliitto
Sveitsi: Sveitsin työväenpuolue
Tanska: Sosialistinen kansanpuolue
Viro: Viron vasemmistopuolue
UUCP

UUCP (lyhenne sanoista Unix-to-Unix Copy) on joukko verkkoprotokollia ja Unix-työkaluohjelmia tiedostojen siirtoon ja komentojen suorittamiseen etäjärjestelmässä. Sitä käytettiin myös sähköpostin ja uutisryhmien välittämiseen.
uucp-ohjelmaan liittyy läheisesti myös muita komentoja kuten uuencode ja uudecode.
UUCP on nimestään huolimatta saatavilla myös useille ei-Unixin kaltaisille järjestelmille.
Historia

UUCP:n kehitti Unixille AT&T:n Bell Laboratoriesissa työskennellyt Mike Lesk.
Vuoteen 1978 mennessä sen avulla oli luotu Bellillä 82 tietokoneen verkko, jossa sitä käytettiin enimmäkseen ohjelmien jakeluun. Ohjelmisto julkaistiin 1979 osana Version 7 Unixia.
UUCP:stä on tehty eri toteutuksia kuten HDB -versio ja GNU-projektin GNU UUCP.
Tekniikka

UUCP käytettiin usein modeemilinjan yli. Ohjelmisto soitti tietyin väliajoin toisen tietokoneen modeemiin ja muodosti yhteyden, jonka yli kopioitiin tiedostoja tai suoritettiin komentoja. Tämän jälkeen linja suljettiin. Jokaisessa UUCP-verkkoon kuuluvassa koneessa oli lista puhelinnumeroista, käyttäjätunnuksista ja salasanoista, joiden avulla yhteyksiä pidettiin.
Linkit verkon eri koneiden välillä eivät välttämättä olleet suoria. Sähköpostin välittämiseen käytettiin osoitteita, jotka listasivat solmut, joiden yli viestin piti kulkea. Esimerkiksi käyttäjän user osoite koneella
barbox oli barbox!user, jos lähettäjän kone otti sinne suoran yhteyden.
Jos koneiden välillä ei otettu suoraa yhteyttä, mutta tiedettiin että molemmat ottivat yhteyden koneeseen 
foovax, osoite oli muotoa foovax!barbox!user.
Yleisesti sähköpostiosoitteensa voi julkaista muodossa ...!bigsite!foovax!barbox!user, jossa koneen bigsite otaksutaan olevan tunnettu ja hyvin yhteyksissa muihin olevan ja olevan avoimen välityspalvelimen, joka otti vastaan muille osoitettua postia.
Eri koneiden välisten yhteyksien kartoittamiseen oli olemassa UUCP Mapping Project -niminen projekti, johon ylläpitäjät sähköpostilla ilmoittivat omat yhteytensä. Optimaaliset reitit eri koneiden välillä muodostettiin ohjelmallisesti ja julkaistiin kuukausittain comp.mail.maps-uutisryhmässä. Projekti lakkautettiin joulukuussa 2000.
Myöhemmin UUCP-sähköposti oli helppo yhdistää Internetin SMTP-sähköpostiin.
Usenet-ryhmiä varten kehitettiin NNTP-protokolla.
Protokolla

Sähköpostin välittämistä on kuvattu määrittelyssä RFC 976 (UUCP Mail Interchange Format Standard).
UUCP:ssä on useita protokollia, joita ovat muun muassa 'g', 'f' ja 't' -protokollat.
Käännös suomeksi
United Launch Alliance

| United Launch Alliance |
| --- | --- |
 yhtiön pääkonttori
Perustettu:  1. joulukuuta 2006
Toimiala:  avaruusteknologia
Emoyhtiö:  Boeing Lockheed Martin
Kotisivu:  www.ulalaunch.com
Infobox OKVirheellinen NIMI-arvo: 
United Launch Alliance (ULA) on Boeingin ja Lockheed Martinin perustama avaruusalan yhteisyritys, joka valmistaa kantoraketteja sekä laukaisee satelliitteja ja avaruusluotaimia avaruuteen.
Yrityksen perustamisesta kerrottiin julkisuuteen 2. toukokuuta 2005. Virallisesti yritys perustettiin 1. joulukuuta 2006.
ULA palvelee niin NASAa kuin asevoimia (lähinnä avaruusvoimat) ja Yhdysvaltain tiedustelua (lähinnä NRO). Yhtiö on laukaissut myös muutamia yksityisten yritysten omistamia satelliitteja.
ULA:n rakettivalikoima koostuu Atlas V-, Delta II-, ja Delta IV-kantoraketeista. Laukaisuissa ULA käyttää Yhdysvaltain ilmavoimien laukaisutukikohtia, Vandenberg Air Force Base-tukikohtaa Kaliforniassa ja Cape Canaveral Air Force Station-tukikohtaa Floridassa.
Yhtiöllä oli yksinoikeussopimus laukaista Yhdysvaltain kansalliseen turvallisuuteen liittyviä tehtäviä ja sillä oli Yhdysvaltain puolustusministeriön kanssa sopimus laukaisuvalmiuden ylläpitämisestä. 2010-luvulla SpaceX alkoi tarjota huomattavasti edullisempaa vaihtoehtoa ja se haastoi Yhdysvaltain hallituksen oikeuteen oikeudesta osallistua tarjouskilpailuihin.
Vuonna 2020 Yhdysvaltain ilmavoimat valitsi ULA:n Vulcan-kantoraketin vastaamaan noin 60 prosentista laukaisuista. Kilpaileva SpaceX sai 40 prosenttia.
Amazon on tehnyt sopimuksen ULA:n kanssa 38 laukaisusta Project Kuiper -satelliittien laukaisuun Vulcan-raketilla.
Vulcan-raketin ensimmäinen laukaisu on viivästynyt useita kertoja ja laukaistiin viimein onnistuneesti tammikuussa 2024.
Maaliskuussa 2023 Vulcan-raketin yläosa repesi painetestissä, joka viivästytti sen laukaisua. Atlas V -raketin ensimmäistä miehitettyä lentoa suunniteltiin, mutta lykättiin Boeing Starliner -aluksessa havaittujen ongelmien vuoksi.
Aiheesta muualla

United Launch Alliance (Arkistoitu – Internet Archive)
Boeing, Lockheed Martin to Form Launch Services Joint Venture
Full Summons and Complaint by SpaceX against Boeing Company and Lockheed Martin Corporation[vanhentunut linkki]
FTC gives prelimanary clearance to United Launch Alliance
United Launch Alliance begins Operations (Arkistoitu – Internet Archive)
Uusi demokratia (ruotsalainen puolue)

| Uusi demokratia> Ny Demokrati |
| --- | --- |
  
  
Perustettu:  4. helmikuuta 1991
Lopetti:  25. helmikuuta 2000
Ideologia:  oikeistopopulismi, talousliberalismi
Poliittinen kirjo:  oikeisto
Toimisto:  Tukholma ja Göteborg
Infobox OKNimi-testi OK: 
Uusi demokratia (ruots. Ny Demokrati, lyhenne NyD, nyd tai nd) oli Ruotsissa vuosina 1991–2000 toiminut puolue. Vuoden 1991 valtiopäivävaaleissa puolue sai 25 valtiopäiväedustajaa, mutta vuosien 1994 ja 1998 vaaleissa se ei enää saanut edustajia valtiopäiville. Puolue menestyi valtiopäivävaaleissa seuraavasti:
1991: 368 281 ääntä (6,73 % äänistä)
1994: 68 663 ääntä (1,24 % äänistä)
1998: 8 297 ääntä (0,16 % äänistä)
Puheenjohtajat

Bert Karlsson (1991)
Ian Wachtmeister (1991–1994)
Harriet Colliander (1994)
Vivianne Franzén (1994–1997)
Bengt G. Andersson (1997)
John Bouvin (1997–1998)
Per Anders Gustavsson (1998–1999)
Ulf Eriksson (1999–2000)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Ny demokrati
Käännös suomeksi
UTC−9

Koko vuoden ajan UTC−9:ää käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä.
UTC−9 on aikavyöhyke, joka on yhdeksän tuntia UTC±0-aikavyöhykettä jäljessä. Sitä käytetään noin 125–165 astetta läntistä pituutta. UTC−9 on käytössä Alaskassa ja Ranskan Polynesiassa.
Aikavyöhykettä käyttävät valtiot ja alueet > Ympäri vuoden

Ranskan Polynesia
Gambiersaaret
Aikavyöhykettä käyttävät valtiot ja alueet > Normaaliaika

Yhdysvallat
Alaskan aika (pois luken osa Aleuteista)
Aikavyöhykettä käyttävät valtiot ja alueet > Kesäaika

Yhdysvallat
Aleuuttien länsiosa
Tyyne Niemi

Tyyne Niemi (13. syyskuuta 1901 Helsinki – 30. elokuuta 1991 Helsinki) oli suomalainen lähetystyöntekijä ja lastentarhanopettaja ja -johtaja, joka toimi vuosikymmenien ajan Japanissa.
Henkilöhistoria

Tyyne Niemen vanhemmat olivat kauppias Konstantin Niemi ja Emma Muje. Hän valmistui lastentarhanopettajaksi Ebeneser-seminaarista Helsingissä 1921. Niemi oli Nuorten Ystävät -yhdistyksen Tuirassa sijainneen lastentarhan johtaja Oulussa 1921–1925, Suomen Luterilaisen Evankeliumiyhdistyksen (SLEY) lähetystyöntekijä Japanissa 1926–1933, 1935–1939, 1948–1954, 1956–1961 ja 1961–1968, työssä Mannerheimin Lastensuojeluliiton lastentarhassa Suonenjoen lisvedellä 1940–1941 ja Ebeneser-seminaarin opettaja Helsingissä 1941–1947. Hän sai Japanin keisarin myöntämän Pyhän Aarteen mitalin IV vuonna 1968, toimittuaan Japanissa 1920-luvulta aina 1960-luvun lopulle asti.
Japanissa Niemi johti kaikkiaan kolmea lastentarhaa, joista yhden hän perusti ja rakennutti itse. Vuosina 1926–1933 hän toimi Naganon piirikunnassa Iidan kaupungissa ja vuodesta 1935 Sapporossa, jonne hän perusti nykyaikaisen Mebae-lastentarhan. Palattuaan sotien jälkeen Japaniin 1948 Niemi johti Tokiossa Ookayaman lastentarhaa aina eläkkeelle jäämiseensä saakka. Hänellä oli tuolloin myös japanilainen kasvattitytär ja -poika.
Julkaisuja

Minä menen taivaaseen, 1936
Kirjallisuutta

Eino S. Rahikainen: Pienen naisen suuri elämä.  Helsinki:  SLEY-kirjat, 1980.  ISBN 951-617-451-5.
Aiheesta muualla

Tyyne Niemi Biografiasampo.
Tysfjord

Tysfjord eli Tiitisvuono (luulajansaameksi Divtasvuodna) on entinen Nordlandin läänissä Norjassa sijainnut kunta. Se erotettiin Lødingenistä omaksi kunnakseen vuonna 1869. Tysfjordin hallinnollinen keskus oli Kjøpsvik, missä asuu hieman alle tuhat asukasta. Tammikuussa 2013 tehdyn väestönlaskennan mukaan koko Tysfjordin kunnassa oli 1 978 asukasta. Vuonna 2020 Tysfjorden liitettiin Narvikin ja Hamarøyn kuntiin osana kuntauudistusta.
Tysfjord on nimetty Tysfjorden-nimisen vuonon mukaan. Nimi Tysfjorden on norjankielinen käännös luulajansaamelaisesta sanasta Divtasvuodna. Sanan etuosan merkitys on tuntematon, mutta loppuosa vuodna tarkoittaa vuonoa.
Tysfjordissa on Norjan merkittävin luulajansaamen puhujien keskittymä.
Tysfjordista on löytynyt esihistoriallisia kalliopiirroksia, mitkä esittävät metsästystä.
Maantiede

Tysfjord sijaitsee lähellä Tysfjordenin vuonoa, joka on toiseksi syvin vuono Norjassa. Sen syvin kohta on 897 m. Ballangen rajasi Tysjfordin pohjoisessa, Hamarøy etelässä ,Ruotsi idässä ja Vestfjord luoteessa. Harmaat graniittivuoret ja mänty-, koivu- ja haapametsät hallitsivat kuntaa. Tysjordenin hallitsevin vuori on Stetind (1392 m).
Maantiede > Luonto

Monena vuotta 1990 seuranneena vuotena sillikannat ovat pysytelleet talvisin vuonossa, minkä takia myös valaat viihtyvät siellä saadakseen silleistä ravintoa. Tämä houkuttelee turisteja kauempaakin. Vuodesta 2008 vähemmän valaita ja sillejä on tullut Tysfjordiin. Tysfjordin rannikkoalue on tunnetumpaa valaiden- kuin lintujentarkkailuseutua, mutta vaihtelevan ympäristön ansiosta alueella on paljon erilaisia lintuja.